KOMISIJOS REGLAMENTAS (EB) Nr. 1481/2004
2004 m. rugpjūčio 19 d.
iš dalies keičiantis Tarybos reglamentą (EEB) Nr. 2092/91 dėl ekologinės žemės ūkio produktų gamybos ir nuorodų apie tokią gamybą ant žemės ūkio ir maisto produktų
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į Tarybos reglamentą (EEB) Nr. 2092/91 dėl ekologinės žemės ūkio produktų gamybos ir nuorodų apie tokią gamybą ant žemės ūkio ir maisto produktų (1), ypač į jo 13 straipsnio antrą ir trečią pastraipas,
kadangi:
(1)
Į Europos Sąjungą įstojus naujoms valstybėms narėms, vadovaujantis Reglamento (EEB) Nr. 2092/91 V priedo B.4 dalyje pateiktu grafiniu vadovu nustatytame Bendrijos logotipo spausdinimo būde nėra visų reikalingų oficialiųjų kalbų ženklų ir kirčių, todėl grafiniame vadove turi būti leista naudoti toliau nurodytą spausdinimo būdą.
(2)
Reglamento (EEB) Nr. 2092/91 VI priedo C skirsnyje yra nurodomi žemės ūkio kilmės ingredientai, kurie nebuvo pagaminti ekologiškai, tačiau kurie gali būti naudojami vadovaujantis šio reglamento 5 straipsnyje nurodytomis sąlygomis ruošiant maisto produktus, su sąlyga, kad yra nurodoma, jog Bendrijoje neįmanoma gauti pakankamo kiekio tokių taikant ekologinės gamybos metodus gautų ingredientų.
(3)
Nustačius, kad Bendrijoje nebuvo įmanoma gauti pakankamo kiekio ekologiškai pagamintų žarnų, siekiant įrašyti žarnas į žemės ūkio kilmės ingredientų sąrašą, Reglamento (EEB) Nr. 2092/91 VI priedo C skirsnis pereinamajam laikotarpiui, pasibaigiančiam 2004 m. balandžio 1 d., buvo papildytas Komisijos Reglamentu (EB) Nr. 473/2002 (2).
(4)
Akivaizdu, kad galimybė įsigyti ekologiškai pagamintų žarnų liko ribota ir nepanašu, kad ateityje jų būtų pakankamai, reikėtų leisti neribotą laikotarpį naudoti žarnas, pagamintas taikant ne ekologinio ūkininkavimo metodą.
(5)
Dėl šios priežasties turėtų būti atitinkamai pakeistas Reglamentas (EEB) Nr. 2092/91.
(6)
Šiame reglamente nurodytos priemonės atitinka Komiteto, sudaryto vadovaujantis Reglamento (EEB) Nr. 2092/91 14 straipsniu, nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EEB) Nr. 2092/91 iš dalies keičiamas taip:
1)
V priedo B.4 dalies 2.4 skirsnis (spausdinimas) iš dalies pakeičiamas taip:
„Žodžiai rašomi didžiosiomis raidėmis Frutiger arba Myriad paryškintu ir sutankintu šriftu. Raidės dydis žodyje mažinamas vadovaujantis 2.6 skirsnyje nurodytomis normomis.“.
2)
VI priedo C skirsnio C.3 punkte įraše dėl „žarnų“ esantys žodžiai „tik iki 2004 m. balandžio 1 d.“ yra išbraukiami.
2 straipsnis
Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. rugpjūčio 19 d.